Silium

Silium (Mosby’s Medical, Nursing and Allied Health Dictionary, Fourth Edition, Mosby-Year Book Inc., 1994, m/s. 336) ialah suatu organel pada sel eukariot yang berbentuk bonjolan yang terbit daripada badan sel.

Ada dua jenis utama silia: silia motil (bergerak aktif) dan tak-motil. Silia tak motil juga dipanggil sebagai silium primer yang bertindak sebagai oerganel deria. Kebanyakan jenis sel mamalia memiliki satu silium tak motil yang berfungsi sebagai "antena" sel. Pengecualian termasuk saraf olfaktori (deria bau) yang memiliki beberapa silium tak motil dan sel-sel nodus embrio yang mempunyai silium tunggal motil yang berperanan memberi bentuk tak simetri kiri-kanan. Silia tak motil menghantar isyarat dari persekitaran atau sel-sel lain.

Pada eukariot, silia motil dan flagelum (bersama-sama dipanggil undulipodium) adalah serupa pada struktur, walaupun pembezaan kadangkala dibuat berdasarkan fungsi dan panjang.A Dictionary of Biology  , 2004, dicapai pada 6 April 2010.

 Kepentingan perubatan 
Kecacatan silium membawa kepada beberapa penyakit manusia. Mutasi genetik yang mengganggu fungsi silium, siliopati boleh menyebabkan gangguan-gangguan kronik seperti diskinesia silium primer, nefronoftisis dan sindrom Senior–Løken. Tambahan pula, kecacatan silium primer pada tubul renal boleh menerbitkan penyakit buah pinggang polisistik. Dalam satu lagi gangguan genetik, sindrom Bardet–Biedl, terbitan mutasi gen ialah komponen pada badan dasar dan silium. Kecacatan pada sel silium juga dikaitkan dengan obesiti dan lazim hadir dalam diabetes jenis 2.Gerdes, J., Christou-Savina, S., Xiong, Y. et al. Ciliary dysfunction impairs beta-cell insulin secretion and promotes development of type 2 diabetes in rodents. Nat Commun 5, 5308 (2014). https://doi.org/10.1038/ncomms6308 

 Rujukan 

 Pautan luar 


Kategori:Pergerakan sel
Kategori:Organel